Mārupes novada pašvaldība
Reģ. Nr.: 90000012827
Iepirkuma komisijas
2026. gada 25.jūnija sēdē sagatavotās atbildes uz jautājumiem par iepirkuma 
“Ēdināšanas pakalpojuma nodrošināšana Mārupes novada pašvaldības izglītības iestādēs”, identifikācijas Nr. MNP 2026/43, Nolikumu
	N.p.k.
	Jautājums
	Atbilde

	1.
	Produktu sarakstā (5.2.pielikums) 3. tabulas pozīcijā Nr. 35 minēti “Redīsi, baltie”. Precizējums, sakiet, lūdzu, vai drīkst norādīt preču pozīcijas nosaukumu “Redīsi”, jo saskaņā ar BL un LPIA reģistriem šis kultūraugs netiek detalizētāk izdalīts. Ir tikai viens uzņēmums saskaņā ar NPKS prasībām, kas uzāda kultūraugu “Baltie redīsi”.
	Iepirkuma komisija skaidro, ka Zemkopības ministrijas vietējo dārzeņu un augļu sezonalitātes kalendārā baltie redīsi un sarkanie redīsi ir izdalīti kā divi atsevišķi kultūraugi, jo tiem atšķiras audzēšanas un pieejamības sezona. Nolikuma 5.2. pielikuma 3. tabulas 35. pozīcijā ir pieprasīti tieši “Redīsi, baltie”, un šī konkrētā produkta piegāde tiks kontrolēta līguma izpildes laikā.

Ņemot vērā bioloģiskās lauksaimniecības (BL), integrētās audzēšanas (LPIA) vai Nacionālās pārtikas kvalitātes shēmas (NPKS) publisko reģistru ierakstu specifiku, Komisija norāda:
1.Ja ražotāja kvalitātes sertifikātā vai shēmas reģistrā kultūraugs ir norādīts ar vispārīgu nosaukumu “Redīsi”, Komisija to uzskatīs par atbilstošu un tehniski pieņems piedāvājuma vērtēšanai.

2.Pirms konkrētā audzētāja iekļaušanas savā piedāvājumā pretendentam ir pienākums patstāvīgi pārliecināties, ka šis lauksaimnieks reāli audzē tieši baltos redīsus un spēs nodrošināt to piegādi visā tabulā norādītajā sezonā (no jūlija līdz novembrim ieskaitot).

Ja līguma izpildes laikā tiks konstatēts, ka balto redīsu vietā tiek piegādāti cita veida redīsi, tas tiks kvalificēts kā līguma saistību pārkāpums.

	2.
	Lūdzu precizējumu par Produktu saraksta beigu aili, kurā jānorāda ražotāju/audzētāju skaits. Ja ir kooperatīvā saimniecība, kas ietver vairākus biedrus (ražotājus/audzētājus), un sarakstā tiek uzrādīti šīs kooperatīvās saimniecības biedri, tad ražotāju/audzētāju skaits būs pielīdzināms uzrādīto kooperatīvās saimniecības biedru skaitam vai uzrādīto kooperatīvo saimniecību skaitam, jo tās tiek pielīdzinātas ražotājam/audzētājam?

	BL produktu skaits:
A grupa:
B grupa:
C grupa:
	NPKS produktu skaits:
A grupa: 0
B grupa: 0
C grupa: 0
	LPIA produktu skaits:
A grupa: 0
B grupa: 0
C grupa: 0
	Vidējais īso pārtikas ķēžu īpatsvars A grupas produktiem***: 100%

	BL ražotāju/audzētāju skaits**:

	NPKS ražotāju/audzētāju skaits**: 0
	LPIA ražotāju/audzētāju skaits**: 0
	



	Iepirkuma komisija norāda, ka pretendents jautājumā ir atsaucies uz tabulas ailēm no sākotnējās Nolikuma redakcijas. Komisija vērš uzmanību, ka 2026. gada 12. jūnijā tika veikti Nolikuma grozījumi, kuros cita starpā tika precizēts un pircēja profilā publicēts aktuālais 5.2. pielikums “Produktu saraksts”. Komisija aicina pretendentu gatavot piedāvājumu, izmantojot tikai aktuālo (grozīto) faila versiju.

Saskaņā ar Nolikuma 1.6.8. punktu: “Ieinteresēto piegādātāju pienākums ir pastāvīgi sekot pircēja profilā publicētajai informācijai par Iepirkumu.”. 

Papildus, atbildot uz jautājuma būtību par kooperatīvo sabiedrību un to biedru uzskaiti (kā Komisija jau skaidroja 2026. gada 13. jūnija atbildēs – 2.jautājumu grupa), tiek atkārtoti uzsvērts: kritēriju A1, A2, B un D aprēķinā kooperatīvā sabiedrība tiek skaitīta un vērtēta kā viens ražotājs/audzētājs, nevis katrs tās biedrs (atsevišķā zemnieku saimniecība) atsevišķi.
Tā kā iepirkuma dokumentācijas izpratnē kooperatīvās sabiedrības ir pielīdzinātas ražotājam, punktu aprēķinam un ražotāju skaita noteikšanai viena produkta (preču pozīcijas) ietvaros tiek ņemts vērā tieši juridiskais subjekts – kooperatīvā sabiedrība. Tas, cik daudz individuālu biedru šī kooperatīva ietvaros faktiski audzē konkrēto produktu, nepalielina un neietekmē kritērijos vērtējamo ražotāju skaitu.


	3.
	Tāpat apliecinājumi ir derīgi, ja tie izdoti ne agrāk kā 2 gadus pirms Iepirkuma piedāvājuma iesniegšanas dienas. Līdz ar to sakiet, tā kā kooperatīvā saimniecība tiek uzsaktīta par ražotāju/audzētāju, tad, protams, ka nav jāsniedz papildu apliecinājumi no kooperatīvās saimniecības biedriem kooperatīvajai saimniecībai (ražotājs/audzētājs ražotājam/audzētājam), taču būtu vēlams iesniegt šo biedru sarakstu. Vai par derīgu tiks uzskatīts biedru saraksts, kas tāpat kā apliecinājumi ir izdots ne agrāk kā 2 gadus pirms Iepirkuma piedāvājuma iesniegšanas dienas?
	Kā Iepirkuma komisija jau skaidroja 2026. gada 13. jūnija atbildēs (Komisijas atbildes uz 2. jautājumiem), lai piedāvājumu vērtēšanas stadijā paātrinātu informācijas pārbaudi un novērstu nepieciešamību Komisijai pieprasīt papildu skaidrojumus, pretendents jau sākotnēji piedāvājumā (kā papildu dokumentu) ir tiesīgs iesniegt informāciju vai apliecinājumu par kooperatīvās sabiedrības biedru sastāvu vai konkrētā audzētāja piederību šim kooperatīvam.

Komisija apstiprina, ka par derīgu tiks uzskatīts tāds kooperatīvās sabiedrības biedru saraksts, kas, tāpat kā Nolikumā prasītie apliecinājumi, ir izdots ne agrāk kā 2 gadus pirms Iepirkuma piedāvājuma iesniegšanas dienas.

Vienlaikus Komisija norāda, ka saskaņā ar Nolikuma 5. pielikuma “Tehniskais piedāvājums” 3. un 4. punktu, Komisijai ir tiesības veikt iesniegtajos apliecinājumos un dokumentos norādītās informācijas patiesuma pārbaudi (tostarp pārliecināties, vai dati sarakstā ir aktuāli un atbilst reālajai situācijai piedāvājuma iesniegšanas brīdī).

	4.
	Produktu sarakstā (5.2.pielikums) virs 2. tabulas teikts - tehniskās specifikācijas obligātās zaļā publiskā iepirkuma prasības attiecībā uz NPKS vai BL pārtikas produktu atbilstību un kvalitāti. Lūdzu, precizējumu, kā ir saprotama šī frāze NPKS vai BL, vai tas saprotams šādi, ka 100% norādīt tabulā tikai NPKS produktus vai 100% norādīt tabulā tikai BL produktus, un nedrīkst būt situācija, ka no 18 2. tabulas produktiem tiek norādīti, piemēram, 17 produkti saskaņā ar BL un 1 saskaņā ar NPKS prasībām?
	Iepirkuma komisija sniedz atbildi – nav noteikts ierobežojums, ka 2.tabulā jānorāda 100% tikai viena veida (tikai BL vai tikai NPKS) produkti.

Saistojošā frāze "NPKS vai BL" nozīmē, ka pretendents Nolikuma 5.2. pielikuma 2. tabulā ir tiesīgs brīvi kombinēt un iekļaut gan Bioloģiskās lauksaimniecības (BL), gan Nacionālās pārtikas kvalitātes shēmas (NPKS) prasībām atbilstošus produktus.

Pretendenta minētais piemērs (17 produkti atbilstoši BL un 1 produkts atbilstoši NPKS) ir pilnībā pieļaujams un atbilst Nolikuma prasībām. Pretendents katrai produktu pozīcijai var izvēlēties sev piemērotāko shēmu, piemēram: pozīcijā "Skābēti kāposti" piedāvāt NPKS sertificētu produktu; pozīcijā "Makaroni" piedāvāt BL sertificētu produktu; pozīcijā "Vistu olas" norādīt ražotājus, kas nodrošina gan NPKS, gan BL produktus.

Komisija vienlaikus atgādina, ka pretendentam ir obligāti jāpiedāvā un ēdienkartē jāiekļauj visi 1. un 2. tabulā norādītie produkti.

Pretendentam ir patstāvīgi jāizvērtē un produktu tabulā jānorāda tie konkrētie ražotāji, no kuriem tas reāli plāno iegādāties atbilstošos produktus līguma izpildes laikā.

	5.
	Lūdzu, precizējumu par šīs tabulas lejasdaļas aizpildīšanu: vai pareizi saprotams, ka BL, NPKS, LPIA produktu kopskaits pirmajā horizontālajā ailē jānorāda tikai par 3.tabulu, kā arī detalizētāks to atšifrējums grupās, bet otrajā horizontālajā ailē BL, NPKS, LPIA produktu kopskaits jānorāda par visām trīs tabulām kopā?
	BL produktu skaits:
A grupa:
B grupa:
C grupa:
	NPKS produktu skaits:
A grupa: 0
B grupa: 0
C grupa: 0
	LPIA produktu skaits:
A grupa: 0
B grupa: 0
C grupa: 0
	Vidējais īso pārtikas ķēžu īpatsvars A grupas produktiem***: 100%

	BL ražotāju/audzētāju skaits**:

	NPKS ražotāju/audzētāju skaits**: 0
	LPIA ražotāju/audzētāju skaits**: 0
	



	Iepirkuma komisija norāda, ka pretendents jautājumā ir atsaucies uz tabulas ailēm no sākotnējās Nolikuma redakcijas. Komisija vērš uzmanību, ka 2026. gada 12. jūnijā tika veikti Nolikuma grozījumi, kuros cita starpā tika precizēts un pircēja profilā publicēts aktuālais 5.2. pielikums “Produktu saraksts”. Komisija aicina pretendentu gatavot piedāvājumu, izmantojot tikai aktuālo (grozīto) faila versiju.

Saskaņā ar Nolikuma 1.6.8. punktu: “Ieinteresēto piegādātāju pienākums ir pastāvīgi sekot pircēja profilā publicētajai informācijai par Iepirkumu.”. 

Vienlaicīgi Iepirkuma komisija precizē: visa attiecīgā 5.2. pielikuma “Produktu saraksts” 3.tabulas lejasdaļa tiek attiecināta TIKAI UN VIENĪGI uz 3. tabulu.



